stanford-oval/wikipedia huggingface dataset:
וור משין
ביוגרפיה בדיונית > איירון מן החדש

הודות למעשיו של אובדיה סטיין, חברת "סטארק אינטרנשיונל" מאבדת חוזים עם מדינות שכנות ונכנסת לחובות. כאשר חברתו וחייו האישיים נופלים לתהומות הנשייה, סטארק מתדרדר לאלכוהוליזם. כאשר סטארק מובס בידי ג'ונתן דארק, נבל הידוע בשם "מאגמה", רודס עוטה על עצמו את חליפת השריון של איירון מן בפעם הראשונה ומביס את מאגמה. סטארק מבקש מרודס לתפקד כאיירון מן כאשר הוא עצמו ממשיך בחיי השכרות שלו. רודס, יחד עם המדען מורלי ארווין, עוזב את "סטארק אינטרנשיונל" ושולח את חליפות השריון הנותרות מעבר לים כדי להגן על הטכנולוגיה מפני סטיין וסוכנות S.H.I.E.L.D, שמנטרת אחר השתלטותו של סטיין. ארוון עזר לתחזק את שריון איירון מן בשעה שרודס נלחם בנבלים כמו מנדרין, האיש הרדיואקטיבי, ת'נדרבול וזודיאק. הוא הפך לחבר מן המניין בקבוצת האוונג'רס מהחוף המערבי ולחם במלחמות הסודיות של הביונדר (Beyonder). רודס, ארווין ואחותו של ארווין, קלייטמנסטרה ארווין, תכננו להקים חברת אלקטרוניקה בקליפורניה. רודס לקח על עצמו עבודות כשכיר חרב כדי לממן את אחזקת שריון איירון מן ואת החברה החדשה. סטארק החלים ממצבו הרעוע, הצטרף לשלושה וביחד הם הקימו את חברת הסטארט-אפ "סירקטס מקסימוס". מאחר שקסדת השריון הייתה מותאמת אישית לגלי המוח של סטארק, רודס החל לפתח כאבי ראש והפך יותר ויותר בלתי יציב ואגרסיבי. סטארק עזר לו לתחזק את השריון, אך הפרנויה והשנאה של רודס גרמו לו לחשוב שסטארק מבקש לקחת חזרה את השריון לעצמו. במהלך הקרב עם הנבל וייברו (Vibro), רודס החל במסע הרס במאמץ ללכוד את הנבל, וסטארק עטה על עצמו את חליפת השריון החדשה שהמציא (ואשר דמתה לשריון האבטיפוס הראשון שלו) ולהרגיע את רודס מזעמו.
רודס ביקש עזרה מהנרי פים כדי להיפטר מכאבי הראש העזים, בזמן שסטארק מסר את התפטרותו של רודס לקבוצת האוונג'רס וגילה את זהותו להוקאיי ומוקינגבירד. לאחר שהחלים, רודס חזר לפעול כאיירון מן כשסטארק עוזר לו עם חליפת השריון החדשה שלו. כאשר פצצה אותה ארגן סטיין התפוצצה במשרדי "סירקטס מקסימוס", מורלי ארווין נהרג ורודס נפצע. סטארק נוטל בשנית את זהות איירון ומביס את סטיין בעזרת חליפת שריון חדשה אותה המציא, "קנטוריון הכסף".
ביוגרפיה בדיונית > מחוץ לשריון

רודס נשאר לצידו של סטארק כאשר זה האחרון צבר מחדש את הונו והקים את חברת "תעשיות סטארק". רודס עטה על עצמו את חליפת השריון האדומה-זהובה כאשר ארגון A.I.M התקיף את תחנת החלל של סטארק, שהייתה עדיין בבנייה. אולם, חותמי השריון נפגמו כתוצאה מהתפוצצות מעבורת חלל, ורודס סבל מכוויות חמורות בזמן כניסתו לאטמוספירת כדור הארץ. הוא שרד כאשר סטארק השתמש בחליפת השריון שלו כמגן חום כדי למזער את חשיפתו של רודס. לאחר החלמתו, רודס המשיך לעזור לסטארק, בעיקר בקשת הסיפור הראשונה של "מלחמות השריון".
כאשר סטארק נורה בידי חברתו לשעבר קת'י דייר ונותר משותק, הוא היה זקוק למחליף לתפקיד איירון מן. רודס בתחילה סירב, לנוכח ההיסטוריה שלו עם חליפת השריון, אך בהמשך הסכים להילחם במנדרין לבקשתה של ממשלת סין, מאחר שסטארק היה זקוק לסיוע רפואי בסין. לבסוף, רודס וסטארק (שהשתמש בחליפת שריון הנשלטת מרחוק) חברו למנדרין במאמץ לעצור איום גדול יותר: הדרקונים מגזע המקלואנים החייזרי.
ביוגרפיה בדיונית > איירון מן שוב ולידתו של וור משין

"אדוני השקט", שלושה לוחמים יפנים שתומרנו בידי ג'סטין האמר לתקוף את איירון מן, הביסו את סטארק על ידי השימוש בטכנולוגיה שלא הושפעה מכוח הדף או קרני יונים. כדי להילחם באיום זה, סטארק המציא את "חליפת קרב משתנה לתגובה נגד איומים" (Variable Threat Response Battle Suit) מודל XVI סימן I, לה קרא "וור משין" - חליפת שריון חמושה ביותר מזו של חליפת השריון הרגילה של איירון מן, המתוכננת ללוחמה כוללת. לאחר מותו לכאורה של סטארק, הוא מינה את רודס כיו"ר "תעשיות סטארק" והתאים את חליפת הקרב המשתנה לרודס אישית.
כאשר נודע לרודס כי סטארק ביים את מותו ומנע מחבריו הקרובים לגלות זאת, החברות בין השניים נפגמה. הוא חבר לאיירון מן בקרב נגד אנדרואידי קרב שתוכנתו להרוג את רודס, וסטארק רצה שרודס ישמור לעצמו את חליפת הקרב משום שמלכתחילה היא הייתה שייכת לו. בסופו של דבר, רודס שמר על חליפת הקרב ואימץ את שם הקוד וור משין. כאשר הרובוט אולטימו זרע הרס ברחבי העיר, רודס קרא למספר חברים - ביניהם הארולד הוגאן ובטאני קייב - כדי שיטיסו חליפות שריון מתוך מטרה להביס את אולטימו כ"איירון ליג'יון" (לגיון הברזל). רודס הצטרף מחדש לאוונג'רס מהחוף המערבי ויצא איתם למשימות עד אשר התפטר בעקבות ויכוח עם איירון מן.
עם תחילתו של כותר War Machine, אקטיביסט חברתי ומקים ארגון לזכויות האדם במדינה האפריקנית הבדיונית אימאיה בשם וינסנט סטוואיו פונה לרודס ומציע לו את תפקיד המנהל בפועל של תאגידו, "משמר עולמי בע"מ". רודס מסרב. בהמשך, סטוואיו נחטף בידי כוחות אימאיינים בראשות הרודן אידה ארול. רודס אינו מקבל עזרה מ-S.H.I.E.L.D או מהאוונג'רס, ולכן הוא יוצא למשימת הצלה בחליפת וור משין ועוזר בשחרורה של מדינת אימאיה, כאשר הוא מוביל כוחות מורדים נגד צבאו של ארול. אולם, הוא נכשל בניסיונו לשחרר את סטוואיו, שנהרג. רודס מזועזע ממותו של סטוואיו והוא לוקח את תפקיד המנהל בפועל של הארגון לזכויות האדם.
במהלך סיפור הקרוסאובר "ידיו של המנדרין", סטארק מתנגד לפעולותיו של רודס במדינת אימאיה ודורש ממנו שימסור חזרה את חליפת "וור משין". השניים נלחמים אחד בשני עד אשר בטאני קייב, ראש האבטחה ב"תעשיות סטארק", מפרידה ביניהם. בזמן שחליפות השריון של השניים מאותחלים מחדש, מנדרין לוכד את רודס וסטארק ומגלה את זהויותיהם הסודיות. קבוצת "פורס וורקס" מגיעה להצלתם, אך שריונו של רודס נפגע מהשדה המיסטי של מנדרין, שנוגד את הטכנולוגיה של "תעשיות סטארק". סטארק ורודס מתפייסים ומצטרפים ל"פורס וורקס" במאבקם נגד מנדרין. סטארק נותן לרודס את התוכניות לשריון "וור משין", בנוסף לחליפת שריון חדשה ומשודרגת. רודס המשיך בקריירת סולו כוור משין, לעיתים מתחבר לאיירון מן ולקבוצת "פורס וורקס".
ביוגרפיה בדיונית > מעטה המלחמה

בקשת הסיפור "מלחמת הזמן", שריון "וור משין" נעלם במרחבי הזמן, וזאת לאחר שרודס חבר לקפטן אמריקה, באקי ברנס, ניק פיורי וצוות הקומנדו המייללים שלו כדי לעצור נאו-נאצים מלשלוח כלי נשק מודרניים לגרמניה הנאצית. רודס חזר לחיים האזרחיים, אך בסופו של דבר הוא רכש שריון חייזרי שנודע בשם "מעטה המלחמה האיידולוני" לאחר שפגש אשה מסתורית בשם סקיי ולחם בחייזר בשם ליקטור. סקיי נשלחה לאמן את רודס בשימוש במעטה המלחמה וגילתה שרודס נבחר להילחם בסטארק, שבאותה עת היה נתון לשליטתו של אימורטוס המתחזה לקאנג הכובש. סקיי נפצעה אנושות בידי דירג', לוחם איידולוני שנשלח בידי אימורטוס, ורודס הביס אותו בקרב. סטארק מצליח להשתחרר מאחיזתו של אימורטוס ורודס סיכל את מזימתו של אימורטוס על ידי שימוש במעטה המלחמה של דירג' כדי להרוס את הלוויין שמחומש עם הנשק הכרונוגרפי. סוכנות S.H.I.E.L.D למדה על קיומו של מעטה המלחמה החייזרי וצדה אחר רודס, אך הוא נמלט ממעצר. כדי להגן על חברתו, "משמר עולמי בע"מ", רודס התפטר מתפקיד המנהל בפועל.
בחוברת Tales of the Marvel Universe, רודס הצטרף מחדש ל"תעשיות סטארק" כדי לעזור להגן על מורשתו של ידידו בשעה ש"תעשיות סטארק" נקנו בידי חברת "תעשיות פוג'יקווה" היפנית. הוצע לו תפקיד נשיא המבצעים הבין-תקשורתיים, אך הוא מנע מהם את גילוי סודות הטכנולוגיה של שריון איירון מן, שהוחזקה בכפפת שריון. רודס חדר לתוך מערכת האבטחה במתקן המחקר ופיתוח של סטארק-פוג'יקווה, השיב את כפפת השריון ומחק את כל המידע על טכנולוגיית השריון של איירון מן על ידי הורדת מעטה המלחמה האיידולוני ישירות לתוך מחשבי פוג'יקווה, שתקף את המערכת. רודס איבד כתוצאה ממעשה החבלה את מעטה המלחמה, והוא מתפטר מתעשיות סטארק-פוג'יקווה. לאחר שהוא שימש כאחד מנאמניו של סטארק כאשר זה האחרון נחשב למת בעקבות הקרב האחרון עם אונסלוט, רודס מקים עסק משלו לחילוץ ימי שנקרא "רודס הצלה" ופורש מקריירת הלחימה בפשע.
ביוגרפיה בדיונית > לאחר וור משין

למרות שפרש והתמקד בחברת החילוץ שלו, רודס עזר לסטארק מספר פעמים. בכרך השלישי של חוברות איירון מן, רודס עוזר לסטארק להביס סוחר בנשק ושכיר חרב עצמאי בשם פרנל ג'ייקובס, לאחר שזה מצא שאריות מהשריון המקורי של וור משין ובנה חליפת שריון משלו.
בקשת סיפור שהחלה בחוברות The Crew (הצוות), כתוצאה מניהול עסקי כושל וסגנון חיים ראוותני רודס נקלע לקשיים כספיים ומגיש בקשה לפשיטת רגל. נוסף על כך, נודע לו ממשטרת העיר ניו יורק כי אחותו ג'ינט "סטאר" רודס מתה באזור ידוע לשמצה בברוקלין ששורץ בפשע וסמים בשם "מוגדישו הקטנה". במהלך קטטה עם בריונים מקומיים, עוזר לרודס כומר אפרו-אמריקני בשם ג'וזיה אקס, בנו של קפטן אמריקה השחור. רודס משיג צילום של רוצחיה של ג'ינט ולוכד אותם בעזרתו של שוטר מחלק הסמים במשטרת ניו יורק, קווין "קספר" קול. רודס מגלה כי רוצחי אחותו שייכים לכנופיית רחוב חזקה אשר שולטת ברוב מקרי הפשע בחוף המזרחי. עוד הוא מגלה, כי חברתו השקיעה ללא יודעין בחברת קש של הכנופיה, שהקימה את מוגדישו הקטנה הודות לג'נטריפיקציה. רודס משתף פעולה עם ג'וזיה אקס, קווין קול (שנודע בזהות גיבור-העל טיגריס לבן), ומנואל וינסנטה, מרגל לשעבר שנאמן רק לעצמו. החבורה עוצרת את כנופיית הרחוב ומביאה אותם לצדק.
באירועי מלחמת האזרחים של מארוול, רודס הופך לחבר מרכזי במשרד לחירום לאומי (Office of National Emergency, ‏O*N*E) ולמאמן הראשי של יחידת זקיפי הסנטינל. הוא מתחיל לפקפק בטבע עבודתו לאחר שהוא מקבל הוראה לעצור את הפנתר השחור ואת סטורם אשר סירבו למסור את זהויותיהם בעקבות חוק רישום העל-אנושיים.
ביוגרפיה בדיונית > פלישה סודית: שובו של וור משין

כאשר רודס שימש כיועץ צבאי בבסיס בדובאי, התקפת טרור הותירה אותו פצוע אנוש. סטארק מגיע בעקבותיו לדובאי והלכה למעשה בונה אותו מחדש בעזרת שתלים ביוניים וקיברנטים. רודס הופך בשנית לוור משין ולמנהל מחנה האמונד, שמאמן מגויסים חדשים מתוכנית "יוזמת חמישים המדינות". כאשר גזע הסקרול פולש לכדור הארץ ומשחרר וירוס מחשב שמשתק את כל טכנולוגיית סטארק כולל את מערכת ההחייאה של רודס, הוא מסתמך על מערכות החשמל של ברון וון בליצשלאג ומצליח להפעיל גנרטורי חירום בחליפת השריון שלו, שכללה חלקים מטכנולוגיית סטיין.
בקשת הסיפור War Machine: Weapon of S.H.I.E.L.D, רודס מקבל שדר הולוגרפי עם קואורדינטות לאחר הכשל בטכנולוגיית סטארק. אותו שדר מוביל אותו ללוויין חבוי בחלל ולחוקרת הקיברנטיקה סוזן אנדו. רודס מגלה כי הוא עצמו, הלוויין וחליפת וור משין הם חלק מתוכנית חירום שיזם סטארק, ואשר אינם מסתמכים על טכנולוגיה ארצית. בנוסף, אנדו מגלה לרודס שהוא מרכיב חיוני בהפעלת הלוויין, שמתגלה כנשק רב-עוצמה. הלוויין הופך לגרסת מכה רובוטית לוור משין. בעזרתה, רודס משמיד את צי ספינות המלחמה של הסקרול ומשאיר את הלוויין בתחום האווירי של רוסיה כדי להשמיד את ספינת הסקרול הנמלטת. הוא עושה את דרכו למאגר נשק במחוז טטישצ'בו, בו קבוצת "משמר החורף" מגנה על נשק גרעיני מפני הסקרול. משמר החורף מורה על רודס לעזוב בהוראת הצבא הרוסי, אך רודס מתעלם מכך ונשבה בידי ספינת הסקרול. הוא נמלט ומשתמש בספינת המלחמה כקליע נגד צי הסקרול. הסופר-סקרול האחרון שנשאר ניסה לפוצץ את ראשי הנפץ הגרעיניים על ידי כך שהפך את עצמו לאנרגיה, אך רודס השתמש בחליפת השריון שלו כדי לספוג את האנרגיה.
ביוגרפיה בדיונית > שלטון אפל

בחוברת "שלטון אפל: אומה חדשה", רודס מתמודד מול אנטון אוביסון המושחת, חייל צרפתי לשעבר, ותאגיד הנפט רוקסון המנהל משא ומתן עם שבט אנונקויטים במערב קנדה. רודס הביס את אוביסון וגילה כי נעשה שימוש בטכנולוגיית הרובוט אולטימו, שניתן לאוביסון בידי איגלסטאר אינטרנשיונל - חברה מושחתת לחוזי הגנה צבאית. הדבר מוביל את רודס לחפש אחר פרנל ג'ייקובס. הוא מוצא אותו ומגייסו לעזרה בעצירת התקדמותה של איגלסטאר אינטרנשיונל לאחר שהוא מודיע לו שאשתו האבודה, רופאה באיגלסטאר, כלואה שם. בסיפור צדדי, צוות בראשותה של בטאני קייב פיתח גוף משובט המיועד לרודס, אך הוא נלקח בידי נורמן אוסבורן לאחר שמתקן הקבוצה הותקף. רודס פולש למפקדת איגלסטאר בעזרתם של ג'ייקובס וקייב באומה הבדיונית אקיריה. הוא מציל את אשתו של ג'ייקובס ומתמודד מול האוונג'ר האפל ארס ואזרחים המודבקים בטכנולוגיית אולטימו. הוא מוביל קבוצה בשם "צוות וור משין", הכולל אותו, ג'ייקובס ואשתו, קייב, סוכן S.H.I.E.L.D לשעבר בשם ג'ייק או וסוזן אנדו במשימה להשמדת טכנולוגיית אולטימו. בברית זמנית בין חברי האוונג'רס מהחוף המערבי ואוסבורן, הם טיפלו באיום של אולטימו, אך אוסבורן רצה את הטכנולוגיה לעצמו ודאג להעלות את רודס למשפט בעוון פשעי מלחמה. אולם, רודס וצוותו סיכלו את מזימתו של אוסבורן, ורודס הועבר לגופו המשובט.
בקשת הסיפור "Stark Disassembled", רודס מגיע לברוקסטון, אוקלהומה, היכן שסטארק נמצא במצב המוגדר כצמח, וזאת לאחר שמחק את המידע ממוחו אודות הטכנולוגיה שלו כהגנה מפני אוסבורן. רודס עקב אחרי הוראות אותן השאיר סטארק, וחיבר לשתל בחזה של סטארק חיווט מחליפת השריון "רסקיו" של פפר פוטס. בשילוב עם המגן של קפטן אמריקה וברק ממקבתו של תור, הוא הצליח לאתחל את מוחו של סטארק.
ביוגרפיה בדיונית > עידן הגיבורים

בעקבות אירועי "המצור", רודס הצטרף לאוונג'רס הסודיים יחד עם קפטן סטיב רוג'רס, חיה, מון נייט, ולקיריה ונובה. הודות לחוזה שנחתם בין הפנטגון לחברתו החדשה של סטארק, "סטארק רזיליאנט", וור משין הוצב בתפקידו החדש כאיירון מן של צבא ארצות הברית, וקודם בדרגתו ללויטננט קולונל. משימתו הראשונה הייתה לאתר את פאלמר אדלי, מעצב נשק לשעבר מסוכנות דארפ"א. אדלי היה אחראי לשורה של מתקפות טרור ברחבי העולם, למרות שנחשב כמת. רודס מתעמת מולו, אך אדלי משחרר עליו פצצה גרעינית. רודס בקושי שורד את ההתקפה, ומבקש מסטארק להחליף את חליפת השריון שלו בדגם מתקדם יותר, "איירון מן 2.0".
ביוגרפיה בדיונית > איירון מן בשנית

במהלך ניסיונו של המנדרין להביס את טוני סטארק מבחינה אישית ומקצועית, רודי מביים את מותו בקרב נגד אויביו של איירון מן. מעט לאחר מכן, סטארק מכריז בפומבי על פרישתו כאיירון מן, וזאת כמהלך אסטרטגי נגד מנדרין. עם פרישתו, איירון מן חדש מופיע כשתחת המעטה נמצא בחשאי רודס. הוא נותר בחליפת השריון עד להבסתו של מנדרין, ונזכר לאחר מכן שסטארק החרים את חליפת האיירון מן החדשה.
ביוגרפיה בדיונית > מארוול עכשיו!: איירון פטריוט החדש

בעוד סטארק נמצא מחוץ לגבולות כדור הארץ כחבר בקבוצת שומרי הגלקסיה, רודי נקרא בידי הסוכן פיל קולסון לייעץ עבור סוכנות S.H.I.E.L.D לאחר שחליפות איירון פטריוט נחטפו בידי ארגון A.I.M. קולסון מגייס את רודס לעצור את החליפות, וכאשר רודס מתקשר עמן הן מצליחות לענות לפקודותיו. מאוחר יותר, רודי מופיע בחליפת שריון חדשה המעוצבת לפי חליפת השריון איירון פטריוט.
כוחות ויכולות > כישורים

רודס היה טייס מטוסים מיומן ולמד הנדסת אווירונאוטיקה בשעה ששירת בחיל הנחתים האמריקני. הוא בעל ידע נרחב בתחזוק ובתפעול מטוסים והטיס מטוסים שונים ב"תעשיות סטארק". רודס הוא חייל מנוסה שאומן בקרב פנים אל פנים ובשימוש בנשק חם. נוסף להיותו טייס, מכונאי, חייל ואיש עסקים, רודס מפיק יכולות מרובות מחליפות שריון מתקדמות, בין אם הן תוצרת סטארק או חייזריות מטבען. שנות ניסיונו כטייס חליפות השריון איירון מן ווור משין הפכו אותו למיומן בקרב ומשתמש בסגנון לחימה פיזי יותר מאשר סטארק.
הערות שוליים

↑  Top 100 Comic Book Heroes: #12 - War Machine
↑  Iron Man #144, March 1981
↑  Iron Man #167, February 1983
↑  Iron Man #169-170, April-May 1983
↑  West Coast Avengers #1, September 1984
↑  Iron Man #181, April 1984
↑  Secret Wars #1-8, May-December 1984
↑  Iron Man #183, June 1984
↑  Iron Man #177, December 1983
↑  Iron Man #188, November 1984
↑  Iron Man #189-190, December 1984-January 1985
↑  Iron Man #191-192, February-March 1985
↑  Iron Man #199-200, October-November 1985
↑  Iron Man #215-216, February-March 1987
↑  Iron Man #267-275, April-December 1991
↑  Iron Man #281, June 1992
↑  Iron Man #284, September 1992
↑  Iron Man #289, February 1993
↑  Iron Man #291, April 1993
↑  Avengers West Coast #94, May 1993
↑  Iron Man #300, January 1994
↑  Avengers West Coast #102, January 1994
↑  War Machine #3, June 1994
↑  War Machine #7, October 1994
↑  War Machine #8, November 1994
↑  Iron Man #310, November 1994
↑  Iron Man #312, January 1995
↑  War Machine #12, March 1995
↑  War Machine #17, August 1995
↑  War Machine #18, September 1995
↑  War Machine #23, February 1996
↑  War Machine #25, April 1996
↑  Iron Man Vol. 3 #1, February 1998
↑  Iron Man Vol. 3 #19, August 1999
↑  The Crew #1, July 2003
↑  The Crew #2-3, Augusy-September 2003
↑  The Crew #7, January 2004
↑  Sentinel Squad O*N*E #1, March 2006
↑  Black Panther Vol. 4 #22, January 2007
↑  Avengers: The Initiative #1, June 2007
↑  Avengers: The Initiative #15-16, September-October 2008
↑  Iron Man Vol.4 #33, November 2008
↑  Iron Man Vol.4 #34, December 2008
↑  Iron Man Vol.4 #35, January 2009
↑  War Machine Vol. 2 #1, February 2009
↑  War Machine Vol. 2 #5, June 2009
↑  War Machine Vol. 2 #8, September 2009
↑  War Machine Vol. 2 #10-12, December 2009-January 2010
↑  Invincible Iron Man #21, February 2010
↑  Iron Man 2.0 #1-3, April-June 2011
↑  Invincible Iron Man #517, July 2012
↑  Invincible Iron Man #527, December 2012
↑  Secret Avengers Vol.2 #4, July 2013
↑  Secret Avengers Vol.2 #6, September 2013
| --- | --- |
בקרת זהויות :  LCCN: no2018138694  VIAF: 414154076018511860007   WorldCat (עם VIAF): 414154076018511860007 
וור משין, כפי שנראה על עטיפת החוברת War Machine Vol. 2 #1 מפברואר 2009, אמנות מאת לאונרדו מנקו.
זיגזג (מלאכת יד)

תפר זיגזג
זיגזג או סיכסך הוא שמם של שרוך בד עיטורי, של תך רקמה ושל תך תפירה. שרוך הבד שבאנגלית נקרא Rickrack הוא שטוח וקלוע כך שבמרחקים שווים בולטות ממנו פינות פעם לצד אחד ופעם לצד שני, באופן שמזכיר צורת W שחוזרת על עצמה. השרוך עשוי לרוב מכותנה ואפשר למצאו עשוי מפוליאסטר, צמר או חוטים מתכתיים. שרוך הזיגזג חזק ונארג בהרבה צבעים ובעוביים שונים ומשמש לייפוי בתפירה או רקימה על בד או בשולי בד, המרקם המיוחד שלו מאפשר ליצור כל מיני דוגמאות ושימש לקישוטי בגדי נשים ילדות ובובות. זיגזג הוא גם שמו של תך תפירה ושל תך רקמה שיוצרים ביד או כאלו הנוצרים במכונת תפירה שבה מחט המכונה מדלגת פעם ימינה ופעם שמאלה. למכונות התפירה יש גם תפר זיגזג שבו המכונה תופרת 3 צעדים ימינה ואחר 3 צעדים שמאלה וחוזר חלילה. בין כלי התפירה יש גם מספרי סיכסך (אנ') שבעזרתם גוזרים בד או ניר ויוצרים שוליים מזוגזגות.
בד ארוג בדוגמת 'טוויל עין הציפור' נקרא גם 'טוויל זיגזג' [Zigzag Twill].
זיגזג כסמל פולקלורי ותרבותי

אחת הסיבות לשימוש המרובה של תפירה, הטלאה או רקמה של זיגזג על בגדי אנשים, קשורה לסמליות של צורתו, ומשמעותה בתרבויות שונות.
ברקמה מכניסים לקבוצת הזיגזג - גם תכים המכונים אידרת הדג (אנ').
ב'מילון הסמלים' של י. א. סירלוט נכתב שבאורנמנטיקה זיגזג מסמל אש.
המעצב התעשייתי הנרי דרייפוס בספרו המקיף 'Symbol Sourcebook' כתב שציור הזיגזג מסמן מים.
בספר 'Myth and Symbol, Symbolism in Prehistoric Religion' כתב אריאל גולן שזיגזג מסמל נחש ומים.
על אדם שמשנה את דעותיו לעיתים קרובות אומרים שהוא מזגזג.
אמנית הסיבים הפמיניסטית מרים שפירו, השתמשה בהרבה מיצירותיה בפסי זיגזג ותחרה.
היסטוריה

משחר ההיסטוריה אנשים למדו לקלוע את שערם לצמות, בטבע מצאו ענפים גמישים, קש ועשבים גמישים נוספים שמהם קלעו רצועות שרוכים. עם הדורות למדו לקלוע בין יתר השרוכים גם עם כאלה עם זוויות בצורת זיגזג. כאשר מנסים לתפור שתי יריעות ורוצים שהתפר ביניהן יהי חזק רק טבעי שייוצר תפר הנראה כמו זיגזג.
אנשים תמיד רצו לעטר את בגדיהם ולעשותם מעניינים יותר, קישטו בגדים עם פסים בצבע שונה מהבד ולא ידוע מתי התחילו לקפל את הפסים הישרים בקיפולים שיצרו זיגזג, את הפס המקופל הכניסו לתוך קפל בד כך שראו רק את הפינות הבולטות בצבע שונה מבד הבגד,עם התפתחות התיעוש הומצאו מכונות שונות לקליעת שרוכים שונים ביניהן מכונה מיוחדת לקליעת שרוך הזיגזג שהומצאה בשנות ה-1850.
בשנת 1860 שרוך הזיגזג היה ידוע באנגלית בשם 'צמה ארוגה מעוקמת', בסוף המאה ה-19 נשים שתפרו בבית באמריקה השתמשו בפסי זיגזג מיובאים מאירופה לצורכי עיטור שמלות, סינורים, וילונות ועוד חפצי בית.
את מכונת תפירת הזיגזג המציאה הלן בלנשארד ב-1873, פטנט מספר 141,987. תך הזיגזג מסיים קצוות חתוכים של בדים ובכך מחזק את הבגד ומונע איבוד חוטים בכביסה. כמו כן המכונה מייעלת תפירה של בגדי סריגים. המצאה זו הייתה אחת מתוך רבות, הלן המשיכה לשפר את מכונות התפירה והמחטים שלהן.
ב-1880 היה מאוד מקובל להשתמש בסרט הזיגזג בשילוב תחרה מצונרת.
ב-3 בנובמבר 1885, אושר ב'משרד הפטנטים של ארצות הברית' פטנט מספר 329,739 על 'תחרה עשויה במכונה' על שם א. הנקלס מהעיר לנגרפלד שבפרוסיה, גרמניה. הממציא כתב בבקשתו שהוגשה ב-2 באוקטובר 1884, שהשיפור שהוא מציע למכונה הקיימת הוא בכך שמתאפשרת קליעה של תחרות שונות יחד עם זיגזג (סעיף 45) דבר שעד אז נעשה בסריגת קרושה ביד.
זיגזג גם שולב בחלקי תחרה, שבהן קישטו כלי מיטה ובגדים תחתונים.. בין 1890 לשנת 1910 הייתה ירידה במכירות השרוך. במשך 1910 הייתה תחייה לשימוש בזיגזג והתחילו אף לייצרו בארצות הברית ויצא לאור ספר עם דוגמאות כיצד לשלב את הזיגזג בכל מיני צורות.
בשנת 1930 בשנות השפל הכלכלי הגדול התחילו הרבה נשים בארצות הברית לתפור שמלות מהבדים של שקי המזון, היצרנים התחילו להדפיס דוגמאות יפות על השקים הללו, זיגזג שימש לעיטור השמלות הללו. תפירת בגדי שקי המזון נמשכה עד לשנות ה-1950.
הנשיא פרנקלין רוזוולט הנהיג מדיניות של 'השכן הטוב' לדרום אמריקה, בתחילת שנות ה-1940, בעקבות זאת המעצבת מריון מקקוי עיצבה בגדים בהשראה מקסיקנית, בין העיצובים שלה היו הדפסים ורקמות של ציפורים ופרחים טרופיים וכן שכבות של בדים מכווצים ועיטורי זיגזג.
כאשר האריכו שמלות של ילדות ופס הקיפול הישן נותר בולט לעין, תפרו מעליו זיגזג, שהסתיר את הקטע הדהוי ו'חידש' במעט את השמלה הישנה.
ראו גם

זיגזג
תפירה
מיחזור משביח לבגדים
רקמה (מלאכת יד)
טלאים (מלאכת יד)
ממציאות
אמנות סיבים
סריגה
תפירה איטית
הערות שוליים

1 2  מגינה שלאין, שער התכים, רקמות עמים, 2007, תל אביב: זוהר לריקמה, 2007, עמ' 38. (בעברית ואנגלית)
1 2  Izannah Walker, Waved Braid or The Amazing Things You Can Do With Rick Rack, Izannah Walker Journal, ‏28/12/2011 (באנגלית)
↑  מספרי סיכסך, באתר האקדמיה ללשון העברית
↑  Marguerite Porter Davison, Bird`s Eye & Rose Path, A HANDWEAVE`S PATTERN BOOK, 1977, Chester Pa.: John Spencer, 1944, עמ' 12, ISBN 0-9603172-0-1. (באנגלית)
↑  J.E. Cirlot, תרגום: Jack Sage, O, A DICTIONARY OF SYMBOLS, 1995, New York: Barnes & Noble, 1971, עמ' 246, ISBN 0-88029-702-6. (באנגלית)
↑  Symbol Sourcebook: An Authoritative Guide to International Graphic Symbols, LogoDesignLove, ‏25/2/2019 (באנגלית)
↑  Henry Dreyfuss, Folklore Alchemy, Symbol Sourcebook, 1972, McGraw Hill, 1972, עמ' 86. (באנגלית)
↑  Ariel Golan, Snake-Water, Myth and Symbol: Symbolism in Prehistoric Religions, 1991, ירושלים: A. Golan, 1991, עמ' 101-113, ISBN 965-222-245-3. (באנגלית)
↑  Sylvan Migdal, Miriam Schapiro and the decorative: A pioneer and her progeny, TheVillager, ‏9/8/2018 (באנגלית)(הקישור אינו פעיל)
↑  Constantine A/ Belash, Braiding, Weaving over stationary strands, Braiding And Knotting, 1974, New York: Dover, 1936, עמ' 1, 39-45, ISBN 0-486-23059-7. (באנגלית)
↑  Karen Reichardt, Rickrack History, Square Dance Sewing (באנגלית)
↑  [https://www.invent.org/inductees/helen-blanchard Helen Blanchard
Zig-Zag Sewing Machine], National Inventors Hall of fame, ‏2006 (באנגלית)
↑  Zig Zag Stitch – 15 most important uses, SEWGUIDE (באנגלית)
↑  E. Henkles, Machine-Made Lace, United States Patent, ‏3/11/1885 (באנגלית)
↑  Lis Pauldan, תרגום: Jean Olsen, Mariya Zanders, Crochet Stitch patterns, CROCHET History & Technique, 1995, Loveland Colorado: INTERWEAVE, 1986, עמ' 289-290, ISBN 1-883010-09-8. (באנגלית)
↑  Janice Ferguson, Vintage Rick Rack Lace and Free Patterns, Janice Ferguson Sews, ‏6/1/2012 (באנגלית)
↑  Steve Palace, Great Depression Food Sacks Became a Necessary (and Marketable) Fashion, VintageNews, ‏22/2/2019 (באנגלית)
↑  Nancy Delhi, [8DwAAQBAJ&pg=PT117&lpg=PT117&dq=rick+rack+trim+history&source=bl&ots=rjSDCAfZ-u&sig=ACfU3U2aRxVTUXJDAIOm95Pf3GOSJ0b1YA&hl=iw&sa=X&ved=2ahUKEwjjlOP The Hidden History of American Fashion], ספרים (באנגלית)
↑  Joan Gordon, Concealing a permanent hemline mark, ספרים (באנגלית)
ציור מספרו של מרקו פולו, דגם זיזג על כיסוי המיטה-שמיכה, 1346
חוק הופשטטר

חוק הופשטטר הוא אמרת כנף רקורסיבית שנטבעה על ידי מדען המחשב דאגלס הופשטטר ונקראת על שמו.
החוק קובע כי:
"לעולם יידרש לך יותר זמן משציפית, גם אחרי שהבאת בחשבון את חוק הופשטטר."
האימרה מופיעה לראשונה במגנום אופוס של הופשטטר, "גדל, אשר, באך", ומצוטטת בעיקר על ידי מתכנתים בהקשר לניסיונות לייעל תהליכים מורכבים. החוק מדבר על חוסר היכולת לאמוד את פרק הזמן הנדרש לבצע משימה כלשהי, גם כאשר נראה כי הובאו בחשבון כל האלמנטים "הבלתי מתוכננים" (בלת"ם).
החוק כולל הפניה עצמית, כלומר הוא מתייחס אל עצמו בצורה רקורסיבית. בניגוד לכללים רקורסיביים אחרים, הוא אינו כולל תנאי עצירה עבור המקרה הטריוויאלי. מכאן כי גם אחרי שחוק הופשטטר נלקח בחשבון, עדיין יש לקחת את חוק הופשטטר בחשבון וכן הלאה, עד אין סוף.
ראו גם

לולאה מוזרה - עוד הפניה עצמית מבית מדרשו של הופשטטר.
ראו גם > כללים נוספים

יש עוד כללים פסימיים ביסודם, העוסקים בחוסר היכולת לארגן דברים כמו שצריך. כמו חוק הופשטטר, גם הם קרויים על שם טובעיהם:
בהקצאת משאבים - חוק פרקינסון
בניהול כוח אדם - העיקרון הפיטרי
בחיים בכלל - חוק מרפי, חוק סטרג'ן
זיגי (כפר בקפריסין)

| --- | --- |
 מדינה:  קפריסין קפריסין
 מחוז:  מחוז לרנקה
 מושל:  Georgia Michael
 שטח:  2.21933 קמ"ר
 גובה:  10 מטרים
 אוכלוסייה:  ‏
  ‑ בכפר:  589 (2011)
 קואורדינטות:  34°43′44″N 33°20′16″E﻿ / ﻿34.72886744°N 33.33778624°E﻿ / 34.72886744; 33.33778624 
 אזור זמן:  UTC+2
 http://zygi.com/
  מפת מיקום  מפה מפורטת   (למפת קפריסין מוגדלת) ניקוסיה לימסול לרנקה לפקושה פמגוסטה פאפוס קירניה הים התיכוןזיגי(למפת קפריסין רגילה) ניקוסיה לימסול לרנקה לפקושה פמגוסטה פאפוס קירניה הים התיכוןזיגי  he tabBackground:;tabBorder:#aaa;defaultTab:0;
 
זיגי (ביוונית: Ζύγι) הוא כפר קטן השוכן לחופו הדרומי של קפריסין, בין לימסול ללרנקה. עד 1974 היו תושביו טורקים ויוונים. במהלך הקרבות שניטשו בשנה זו, ברחו תושביו  הטורקים של האי אל חלקו הצפוני ומאז האוכלוסייה בו מורכבת מקפריסאים יוונים בלבד.
זיגי הוא הכפר היחיד בקפריסין הבנוי על החוף בגובה 8 מטרים. כלכלת הכפר מבוססת על תיירות וחקלאות. באזור מגדלים בעיקר ירקות, קטניות, מספוא, עצי לימון ודגנים. בסמוך לכפר, מופעלת תחנת הניסוי של המכון למחקר חקלאי.
הפיצוץ בבסיס חיל הים

הפיצוץ בבסיס הצי אוונגלוס פלוראקיס ב-11 ביולי 2011 הסב נזק לכלל הבתים בכפר.
המחלוקת סביב מרכז הפליטים

בשנת 2018, נערכו בכפר הפגנות תמיכה במפלגת החזית העממית הלאומיתהמתנגדת למהגרים, ובחברי מועצה מקומית שהתנגדו לבניית מרכז לילדי פליטים יתומים. תושבים אחרים התנגדו לתנועת מחאה זו.
מחלוקת זו הובילה לכך שקפריסאים רבים קראו להחרים את הכפר הידוע בטברנות, במסעדות הרבות, ובמרכזי תיירות שוקקים. במקרה אחד למשל, סירבו תלמידים לצאת לטיול בכפר מחשש שחבריהם המהגרים לא יתקבלו שם בסבר פנים יפות.